tomron87/hebrew-wikipedia-sentences-corpus huggingface dataset:
כמו כן, בראון העלתה באופן מחודש יצירות מעברה, תוך שינוי והתאמה תמידיים של תוכנם באופן המתאים אותם לאתר בו הועלה באופן מחודש.
לאחר שהופיעה בראון באופרה כרמן של ביזה ב-1987, היא החלה להתעניין בבימוי אופרה.
כהכנה, החלה בראון לעבוד עם מוזיקה פוליפונית ביצירותיה, ובין 1995-1998 יצרה את מחזור היצירות Music Cycle, בו עבדה עם יצירות מאת יוהאן סבסטיאן באך ואנטון וברן.
ב-1998, בראון הוזמנה על ידי ברנרד פוקרולה (Fouccroulle),, מנהל בית האופרה המלכותי של בריסל לביים את האופרה L'Orfeo של מונטוודרי.
אף על פי שבראון לא ביימה אופרות בעבר, ההפקה הניסיונית עם האופרה של בריסל נרשמה כהצלחה.
לאחריה, בראון ביימה 6 אופרות נוספות בעבור כמה מבתי האופרה הנודעים בעולם, ואף יצרה את הבלט O Zlozony/ O Composite לבלט האופרה של פריז ב-2004.
למרות שעיקר פרסומה של בראון הוא מפעלה ככוריאוגרפית, היא זכתה להערכה גם כאמנית חזותית.
רבים מרישומיה של בראון מהווים רישומי עזר ליצירתה הכוריאוגרפית, ציורים אלו משלבים טקסט, דמויות אנושיות, חזרתיות ולעיתים עשויים כהדפסים.
ביצירות כגון Footworks #1 ו Footworks #2 הציור מתפקד הן כעזר לצורך תיעוד הפעולה התנועתית והן כמקבע על הדף רגע שבמחול היה לעד בר חלוף.
ציוריה של בראון הוצגו במהלך חייה במגוון גלריות ומוזיאונים, וביניהם: הגלריה האוניברסיטאית של אוניברסיטת ייל (1974), הביאנלה בוונציה (1980), גלריית White Box, לונדון (2004), דוקומנטה XII (2007), מרכז וולקר לאמנות (2008).
כיום חלק מיצירותיה שמורות באוספים של מוזיאונים כגון המוזיאון לאמנות מודרנית בניו יורק (MoMa), מרכז ווקר לאמנות ומוזיאון ג'ורג' פומפידו בפריז (Centre George Pompidou).
חברת קרן מקארתור - 1991
חברת האקדמיה האמריקאית למדע ואמנויות - 2009
תואר כבוד מקולומביה קולג' - 2009
רולקס מנטור ופרוטז'ה לאמנויות - מנטורית - 2010
קרן המחול קפזיו - פרס קפזיו ליוצרי מחול - 2010
פרס "בסי" למפעל חיים - פרס ניו יורק למחול והופעה - 2011
פרס דורותי וליליאן גיש - 2011
הפרס המיוחד של קרן רוסוויתה האפטמן - 2011
פרס רוברט ראושנברג מהקרן לאמנות עכשווית - 2012
חברת סיימון ארצות הברית - 2012
פרס כבוד של מחול/ארצות הברית - 2015
טרכודון (שם מדעי: Trachodon; משמעות השם: "שן גסה", על שם החלקים הגדולים שעל השיניים) הוא סוג מוטל בספק של דינוזאור צמחוני בעל מקור ברווז אשר חי בערבות אמריקה הצפונית של סוף הקרטיקון לפני 77 מיליון שנה.
מאובניו נמצאו בתצורות נהר ג'ודית שבמונטנה בשנת 1856 ותוארו בידי החוקר ג'וזף ליידי.
דינוזאור זה השתייך לתת-המשפחה Lambeosaurinae כמו הקוריתוזאורוס והוא נחשב לקרובו.
בעל לסת ארוכה ובה שיניים פנימיות גדולות ששימשו לטחינת מזון צמחי.
כיום רואים בשיניים שנמצאו שיניים של דינוזאורים צרטופסיים בעוד מרבית הגוף שנמצא אולי היה זהה לשרידי הקלאוזאורוס, האדמונטוזאורוס, הקוריתוזאורוס והקריטוזאורוס הקרובים.
לצידו של דינוזאור זה נמצאו דינוזאורים נוספים שבוטלו בהמשך כמו הדיינודון (Deinodon) והפלאוסקינקוס אך גם הטרודון שנחשב לסוג תקף כיום.
טרישקיאי (בליטאית: Tryškiai; בפולנית: Tryszki, טרישקי; ביידיש: טרישיק) היא עיירה השוכנת בצפון-מערב ליטא, במחוז טלז.
העיירה הוקמה במאה ה-18. עד מלחמת העולם השנייה חיו בעיירה מספר מצומצם של יהודים.
שם העיירה מקורו בנהר טרישקיס (Tryškis) העובר סמוך לה.
העיירה נבנתה במאה ה-18 בסגנון התואם מאה זו.
במהלך המאה ה-18 וה-19 היו שריפות בכל רחבי העיר, אך העיר שוחזרה כל פעם מחדש.
במהלך שתי מלחמות העולם ספגה העיר נזק נוסף אך שוחזרה שוב ושוב.
טרישקיאי היא "אנדרטה עירונית" כלומר, עיר ישנה אשר יש לה משמעות היסטורית ותרבותית מיוחדת - אתר מורשת.
שמו של הרחוב הראשי זהה לשמה של העיר.
העיר כוללת כיכר שוק עתיקה, כנסייה, בית קברות, ספרייה, תחנת כוח, תחנת רכבת, מנזר וקפלה על שם פלוריאן הקדוש.
נכון לשנת 2011, מנתה אוכלוסיית טרישקיאי 642 גברים ו-710 נשים.
בין השנים 1901–1970 אוכלוסיית טרישקיאי הידלדלה באופן משמעותי וזאת מפני שבשנים אלו התרחשו מלחמות העולם הראשונה והשנייה שבהן סבלה ליטא מנזק רב וזה גרם לירידה בכמות האוכלוסין בעיירה.
במקורות הכתובים מוזכרת בפעם הראשונה אוכלוסייה באזור העיירה בשנה 1538 אך סביר ההתיישבות החלה שם במהלך המאה ה-15.
ככל הנראה היהודים הראשונים התיישבו בטרישקיאי במאה ה-19. ב-1897 נמנו בעיירה 681 יהודים, כשליש מהאוכלוסייה, שהתפרנסו בעיקר ממסחר זעיר וחטיבת עצים.
ב-1915 גורשו היהודים על ידיי השלטון הרוסי אך רובם חזרו כבר באותה השנה.
לאחר מלחמת העולם הראשונה רבים מהיהודים היגרו לדרום אפריקה וארץ ישראל.
באותה תקופה נותרו בעיירה 390 יהודים.
לאחר עצמאותה של ליטא והעברת החוק המאפשר למיעוטים להקים ארגון אוטונומי היהודים הקימו ארגון שבראשותו חמישה אנשים אשר טיפלו בכל הנושאים הקשורים להם במשך כמה שנים.
היהודים בטרישקיאי לקחו חלק בבחירות הליטאיות בפעם הראשונה בשנת 1922. בסוף שנות ה-20 של המאה ה-20 היחסים בין יהודים לליטאים לא-יהודים בעיירה היו רעועים מאוד.
ארגונים הסוחרים הליטאי דחקו באנשי טרישקיאי לא לקנות בחנויות של יהודים אלא בחניות של ליטאים.
כתוצאה מכך יהודים רבים נאלצו לעבור לערים גדולות יותר כדי שיוכלו לכלכל את עצמם ואלה שהגירו שלחו כספים באופן קבוע למשפחות שנשארו בטרישקיאי.
עם הסיפוח של ליטא לברית המועצות בשנת 1940 והפיכתה ל, רוב החנויות, העסקים והמפעלים שהיו בבעלות יהודית הפכו לרכוש המדינה ונלקחו מידי הבעלים היהודים ובית הספר היהודי שהיה בעיירה נסגר.
עקב סגירתה של ישיבת טלז, חלק מתלמידיה עברו לטרישקיאי על מנת להמשיך את לימודיהם שם.
אחרי הפלישה הגרמנית ב-22 ביוני 1941, תלמידי הישיבה הצטרפו לצבא האדום שנסוג לברית המועצות.
בהמשך חלק מתלמידי הישיבה היגרו לארצות הברית ושם ייסדו את ישיבת טלז בקליבלנד, אוהיו.
הצבא הגרמני נכנס לעיירה טרישקיאי ב-25 ביוני 1941, שלושה ימים לאחר תחילת מבצע ברברוסה.
לאומנים ליטאים פרצו ושדדו את בתי היהודים.
באמצע חודש יולי גורשו היהודים מבתיהם, והובלו לשטח גראף פלייטר, שם אוכסנו באסם.
גדר תיל הוקמה מסביב לאסם, ומספר שומרים ליטאים הוצבו באזור.
שלושה חיילים גרמנים הגיעו לאסם והורו ל-70 גברים יהודים לצאת מן האסם.
הגרמנים נקבו בשמות היהודים ובמקצועם.
לאחר מכן נלקחו הגברים לשולי האגם Virvyte, הם צוו להתפשט וללכת בקבוצות קטנות אל עבר הבורות שנחפרו מראש.
כספם ורכושם האישי נלקח מהם ובתמורה הם קיבלו כמויות מזעריות של אוכל.
בתחילת אוגוסט הנשים נלקחו לעיירה גרוז'דיאי .
שם הן הושארו בשדה וסבלו מהתעללות על ידי השומרים הליטאים.
שבוע לאחר מכן, באמצע אוגוסט, הן נלקחו לגטו זאגר.
ב-2 באוקטובר 1941, הן נרצחו עם עוד 3,000 יהודים אחרים מהגטו.
פטרישיה אן סטראטיגאס , הידועה יותר בשם הבמה שלה, טריש סטרטוס היא מתאבקת קנדית, מאמנת כושר גופני, שחקנית, אישיות טלוויזיונית ודוגמנית כושר גופני.
לאחר שהחלה את הקריירה שלה כדוגמנית כושר גופני, סטרטוס החלה לעבוד עבור ארגון ה-World Wrestling Federation (WWF), ששמו שונה לאחר מכן ל-World Wrestling Entertainment (WWE).
מוקדם בקריירה שלה, היא הייתה מעורבת בעיקר בעלילות שכללו תוכן מיני, בין השאר כמנג'רית של הצמד T & A (טסט ואלברט, אך ראשי התיבות קיבלו דו משמעות לתוכן מיני) ועלילה עם הדמות של וינס מקמהן.
כשסטרטוס העבירה יותר זמן בזירה, יכולות ההיאבקות שלה התחזקו וכך גם הפופולריות שלה.
משום כך, בין ההישגים שבהם זכתה ניתן למנות את: אליפות ההארדקור, שבה זכתה פעם אחת, "מותק השנה של ה-WWE", שבה זכתה שלוש פעמים ו"דיוות העשור".
לאחר שבע שנים בעסק זה, סטרטוס פרשה מהיאבקות מקצועית באירוע בלתי נסלח, שנערך ב-17 בספטמבר 2006 לאחר שזכתה בפעם השביעית בקריירה שלה באליפות הנשים של ה-WWE; זכייה זו קבעה שיא של כמות ההחזקות בתואר זה.
לאחר שהפסיקה להופיע במשרה מלאה, היא החלה לערוך הופעות מזדמנות ב-WWE.
בשנת 2011, היא שימשה כמאמנת בתוכנית WWE Tough Enough.
בשנת 2013, היא הוכנסה להיכל התהילה של ה-WWE.
בשנת 2018, היא חזרה ל-WWE, כשבין היתר היא התחרתה ברויאל ראמבל הראשון של הנשים; קרב זוגות באירוע אבולושן ביחד עם ליטה נגד מיקי ג'יימס ואלישיה פוקס.
הקרב האחרון שלה בקריירה היה נגד שארלוט פלייר בסאמרסלאם 2019. שנה לאחר מכן, היא הפכה לאישה הראשונה, שקיבלה את פרס לו ת'ז מטעם היכל התהילה להיאבקות מקצועית של ג'ורג' טראגוס/לו ת'ז.
מלבד היאבקות מקצועית, סטרטוס הופיעה על גבי שלל שערי מגזינים והיא מעורבת בפעילויות צדקה.
כמו כן, סטרטוס מחזיקה בסטודיו יוגה משלה.
סטראטיגאס גדלה באונטריו, קנדה שבו היא למדה בתיכון המקומי.
לאחר מכן, היא נרשמה לאוניברסיטת יורק, שם למדה ביולוגיה וקינסיולוגיה, כמו כן, היא שיחקה כדורגל והוקי שדה.
בעקבות שביתת סגל בשנת 1997, היא נאלצה לשנות את התכנונים שלה.
היא עבדה בתור פקידת קבלה במכון כושר מקומי, שבו המוציא לאור של המגזין MuscleMag International ניגש אליה כדי לבצע צילומים למגזין שלו.
היא הופיעה בשער המגזין של מאי 1998 והוחתמה לחוזה של שנתיים.
במשך תשעת החודשים הבאים, היא פיתחה את הגוף שלה והופיעה במספר שערי מגזינים נוספים.
במהלך תקופה זו, היא הצטרפה לרדיו הספורט של טורונטו שנקרא בשם Live Audio Wrestling כמנחה השלישית.
סטראטיגאס הייתה מעריצה מילדות של מתאבקי העבר האלק הוגאן ורנדי סאבאג'.
עבודת הדוגמנות שלה תפסה את תשומת ליבם של ראשי ארגון ה-World Wrestling Federation (WWF).
בנובמבר 1999, היא חתמה על חוזה לכמה שנים עם הארגון, שבתגובה שלח אותה למכון כושר, שבו היא אומנה על ידי רון האצ'יסון.
סטראטיגאס ערכה את הופעת הבכורה שלה בארגון כדמות הרעה ב-19 במרץ 2000 במסגרת התוכנית Sunday Night Heat תחת השם טריש סטרטוס.
היא הופיעה על רמפת הכניסה לזירה, כשהיא בחנה את המתאבקים טסט והנסיך אלברט.
לילה לאחר מכן בתוכנית Raw Is War, טסט ואלברט הצטוותו האחד לשני, וסטרטוס החלה את תפקידה הראשון בחברה בתור מלווה לזירה של הצמד.
בנוסף, היא החלה להיות המנג'רית של ואל וינס, עד לזכייתו באליפות הבין-יבשתית, אך הציוות ביניהם הסתיים באירוע סאמרסלאם, לאחר שהפסיד את התואר.
סטרטוס ערכה את הופעת הבכורה שלה בזירה ב-22 ביוני בתוכנית סמאקדאון, כשרשמה ניצחון לצד T & A נגד ההארדי בויז וליטה.
הפיוד בין סטרטוס לליטה התפתח לאחר הקרב, כשסטרטוס תקפה את ליטה בתוכניות Raw וסמאקדאון.
תקיפות אלו הובילו לקרב רצועה אינדיאנית בין השתיים ב-24 ביולי בתוכנית Raw, שבו סטרטוס ניצחה לאחר עזרה מסטפני מקמהן.
היא סיימה את השנה, כשהתחרתה מספר פעמים על אליפות הנשים של ה-WWF, אך ללא הצלחה, ובסופו של דבר הפרידה את עצמה מטסט ואלברט לאחר שהקבוצה התפרקה.
בתחילת שנת 2001, סטרטוס הייתה מעורבת בעלילה עם היושב ראש של ה-WWF, וינס מקמהן, לאחר שלפי העלילה, לינדה, אשתו של וינס, נשלחה למוסד בעקבות דרישה של וינס עבור גירושים.
מערכת היחסים בין וינס לסטרטוס הרגיזה יותר ויותר את הבת של הבוס, שגילמה את הדמות הרעה, סטפני מקמהן.
ב-19 בפברואר בתוכנית Raw, סטפני וטריש היו אמורות להתחרות ביניהן, אך הקרב בוטל לאחר שסטיב אוסטין ביצע על סטפני את מהלך הסטאנר.
באירוע אין דרך החוצה, סטרטוס וסטפני התחרו ביניהן, כשסטפני יצאה עם ידה על העליונה בשל עזרה מצד ויליאם ריגל.
לילה לאחר מכן בתוכנית Raw, בעת קרב זוגות בין וינס וסטרטוס לריגל וסטפני, סטרטוס הייתה קורבן למזימה של וינס, סטפני וריגל.
ריגל ביצע עליה את מהלך הסיום שלו, בעוד שסטפני השליכה על הגוף של סטרטוס את הלכלוך שהצטבר בתוך כלי הייעודי למגב.
וינס עמד מעל סטרטוס ואמר לה שהיא הייתה "צעצוע" ש"נמאס לו כבר לשחק איתו".
עלילה זו המשיכה גם לשבוע לאחר מכן, כשוינס הכריח את סטרטוס להתפשט בזירה עד למצב שבו נמצאה בחזיה ותחתונים, ולאחר מכן ציווה עליה לנבוח כמו כלב.
העלילה הגיעה לסיומה ברסלמניה 17, כשסטרטוס סטרה לוינס במהלך הקרב שלו נגד בנו, שיין.
לאחר מעברה הראשון לדמות הטובה, סטרטוס החלה להתאבק במשרה חלקית.
היא חברה לליטה נגד הדמויות הרעות על המרקע באותה התקופה, סטייסי קיבלר וטורי וילסון באירוע InVasion, כשבקרב זה הן הצליחו לנצח את האחרונות.
במהלך הקיץ, היא ספגה פציעה בקרסול, שהשביתה אותה לשלושת החודשים שבאו לאחר מכן.
פציעה זו לא רק קטעה את התנופה שלה כמתאבקת יחידים, אלא גם את העלילה הרומנטית עם ג'ף הארדי ואת הציוות ל-Team Xtreme.
במהלך תהליך ההחלמה שלה, היא הייתה חלק מצוות ההנחיה של התוכנית Excess בערוץ TNN.
לאחר שחזרה בסתיו, היא השתתפה בקרב המשושה על אליפות הנשים של ה-WWF באירוע סדרת ההישרדות, כשבקרב זה היא ניצחה וזכתה בתואר בפעם הראשונה בקריירה.
לאחר מכן, היא הייתה מעורבת בפיוד נגד ג'אז סביב חגורת האליפות שלה, כשתחילה היא הצליחה להגן על התואר באירוע הרויאל ראמבל, אך הפסידה לה ואיבדה את התואר שבועיים לאחר מכן ב-4 בפברואר 2002 בתוכנית Raw.
סטרטוס החלה בניסיונות להחזיר אליה את חגורת האליפות במשך מספר חודשים, כולל השתתפות בקרב משולש ברסלמניה 18 נגד ליטה וג'אז בעיר הולדתה, טורונטו, אונטריו, קנדה, אך בקרב זה היא כשלה בניסיונה.
בזמן שניהלה מרדף אחר אליפות הנשים, סטרטוס זכתה באליפות ההארדקור של ה-WWE ב-6 במאי, כשהצמידה את קראש הולי לניצחון לאחר שבאבא ריי דאדלי הכה אותו בראשו בעזרת פח אשפה.
היא איבדה את חגורת האליפות לסטיבן ריצ'רדס זמן קצר לאחר מכן, עקב ההתניה שבה על האלוף להגן על תוארו 24/7, כל עוד שופט נוכח באותו המקום.
שבוע לאחר מכן, היא זכתה באליפות הנשים בפעם השנייה בקריירה שלה במסגרת קרב זוגות לצד באבא ריי דאדלי נגד ריצ'רדס וג'אז, שבו גם אליפות ההארדקור הונחה על הכף.
לאחר זכייתה, סטרטוס החלה להתאבק רק במותג Raw, כתוצאה מפיצול המותגים של ה-WWF.
תקופת כהונתה השנייה של סטרטוס הגיעה לסיומה ב-23 ביוני, כשהיא הפסידה למולי הולי באירוע מלך הזירה.
שתי הדיוות המשיכו בפיוד ביניהן במשך שלושת החודשים הבאים.
לאחר שהיא כשלה בניסיונה לזכות בתואר בחודש יולי, היא הצליחה לעשות זאת באירוע בלתי נסלח, כשהיא זכתה בתואר בפעם השלישית בקריירה.
בזמן שניהלה פיוד נגד מולי, היא הייתה מעורבת בעלילה חדשה עם הדיווה החדשה, ויקטוריה, שנטרה לה טינה על כך שהיא טענה שהיא נבגדה על ידי סטרטוס בזמן ששתיהן היו דוגמניות פיתוח גוף.
השתיים התחרו ביניהן במספר קרבות על האליפות, כשסטרטוס הגנה על התואר עד סדרת ההישרדות, אירוע שבו היא איבדה את התואר לוויקטוריה במסגרת קרב הארדקור.
ב-17 במרץ 2003, ויקטוריה וסטיבן ריצ'רדס ניצחו בקרב זוגות את ג'אז וסטרטוס, כשג'אז נטשה את סטרטוס.
לאחר הקרב, ג'ף הארדי נחלץ לעזרת סטרטוס מתקיפה בידי ויקטוריה וריצ'רדס, ואף נישק את סטרטוס, במה שהפך אותה לחברה שלו על המרקע פעם נוספת.
השניים ניהלו מערכת יחסים כחלק מהעלילה, התחרו יחדיו בקרבות זוגות מעורבים ואף נחלצו האחד לעזרת השני בקרבות יחידים.
לעומת זאת, קו עלילה זה ירד מן המרקע עקב הפיטורים של הארדי מה-WWE בחודש אפריל.
זה סימן את הפעם השנייה בתוך שנתיים שהעלילה הרומנטית בין השניים הסתיימה בפתאומיות עקב נסיגה באחד מחייהם האישיים.
ברסלמניה 19, הפיוד של סטרטוס נגד ויקטוריה הגיע לסיומו לאחר שהיא ניצחה אותה ואת ג'אז בקרב משולש אשר היה על אליפות הנשים, מה שהפך אותה לאלופת הנשים בפעם הרביעית.
לעומת זאת, היא איבדה את התואר לג'אז חודש לאחר מכן באירוע באקלאש.
לילה לאחר מכן בתוכנית Raw, אריק בישוף הורה על קיומו של קרב ללא פסילות בינו לבין סטרטוס.
התניה שנוספה לקרב הייתה שבמידה וסטרטוס תנצח, היא תקבל קרב חוזר על אליפות הנשים בשבוע לאחר מכן; במידה שבישוף ינצח, היא תוכרח לבלות איתו לילה.
בקרב ביניהם, בישוף ניצח, למרות שהתניה זו בוטלה לאחר שלינדה מקמהן התעמתה עימו לאחר הקרב.
בחודשים שלאחר מכן, סטרטוס הייתה בשותפות עם גייל קים.
לעומת זאת, השותפות הזאת הייתה קצרה למדי, כשקים בגדה בסטרטוס והצטוותה לשורות מולי הולי, מה שהכניס את המתאבקות לפיוד ביניהן.
השתיים ניצחו את סטרטוס ומספר שותפות שונות לקרבות זוגות, עד שסטרטוס חברה לשורות ליטה, שביצעה את חזרתה.
סטרטוס וליטה ניצחו את קים והולי במספר קרבות, כולל קרב באירוע בלתי נסלח.
לאחר מכן, סטרטוס החלה בעלילה רומנטית עם כריס ג'ריקו ב-10 בנובמבר מהלך פרק של התוכנית Raw, כשהיא הסכימה לצאת איתו לדייט.
כתוצאה מכך, השניים השתתפו בקרב זוגות מעורב ב-1 בדצמבר.
לאחר הקרב, סטרטוס שמעה את ג'ריקו מדבר עם כריסטיאן (שגילם את הדמות הרעה באותה התקופה), שהיה מעורב בעלילה רומנטית משלו עם ליטה.
נושא השיחה בין הגברים היה מי הראשון מביניהם אשר יצליח לשכב עם המתאבקת שעימה היה מעורב בעלילה רומנטית.
שבוע לאחר מכן, סטרטוס וליטה התעמתו עם ג'ריקו וכריסטיאן בנוגע למעשיהם, מה שהוביל לפיוד בין הנשים לגברים אשר הסתכם ב"קרב המינים" באירוע ארמגדון, ובו סטרטוס וליטה הפסידו.
קרב חוזר נקבע ללילה לאחר מכן, קרב שהסתיים ללא הכרעה.
מערכת היחסים שלה עם ג'ריקו נמשכה לשנה הבאה כאשר זווית חדשה של סטרטוס נחשפה תוך שהיא החלה לפתח רגשות כלפי ג'ריקו.
כריסטיאן הפך לזמן קצר לדמות הטובה, אך תפנית זו התבררה כתרמית, כשהוא תקף את סטרטוס וניצח אותה בקרב אשר נקבע על ידי אריק בישוף.
דבר זה הוביל לפיוד בין כריסטיאן לג'ריקו, שהגן על סטרטוס.
במהלך הקרב ביניהם ברסלמניה 20, סטרטוס הפכה לדמות הרעה לאחר שבגדה בג'ריקו וצידדה בכריסטיאן.
סטרטוס טענה כי סיבותיה למעשיה ולתמיכתה בכריסטיאן היו משום שכריסטיאן הוא "גבר אמיתי", בניגוד לג'ריקו "הכלבלב מוכה האהבה".
השניים היו מעורבים בפיוד נגד ג'ריקו במשך מספר חודשים, כשהתמודדו מולו בקרב האנדיקאפ 2 נגד 1 באירוע באקלאש.
לילה לאחר מכן בתוכנית Raw, "פותר הבעיות" טייסון טומקו הצטרף לשורות סטרטוס וכריסטיאן.
סטרטוס זכתה באליפות הנשים של ה-WWE בפעם החמישית באירוע באד בלוד, שנערך ב-13 ביוני.
היא הגנה על התואר עד שהיא שברה את ידה בחודש יולי, מה שגרם לה להיעדר מפעילות במשך חודש.
עם חזרתה, היא המשיכה להגן על חגורת האליפות נגד מספר טוענות לכתר, עד שהיא הפסידה את התואר לליטה ב-6 בדצמבר, כששתי המתאבקות התמודדו אחת מול השנייה בקרב המרכזי של התוכנית Raw, הישג חסר תקדים למחלקת הנשים באותה התקופה.
סטרטוס השיבה אליה את חגורת האליפות בפעם השישית חודש לאחר מכן באירוע מהפכת השנה החדשה, לאחר שליטה ספגה פציעה בברכה במהלך הקרב.
במקור, סטרטוס הייתה אמורה לאבד את התואר בחזרה לליטה ברסלמניה 21, אך עקב פציעתה של ליטה, היא לא הייתה כשירה להתאבק.
לאחר מכן, סטרטוס הייתה מעורבת בעלילה חדשה נגד זוכת תחרות חיפוש הדיווה לשנת 2004, כריסטי המי, סביב הקנאה של המי בהקשר לחשיפת מגזין הפלייבוי.
בתגובה, סטרטוס תקפה את המי.
המי אתגרה את סטרטוס לקרב ביניהן, שלאחר מכן חשפה שהיא אומנה על ידי ליטה, לקרב אליפות ברסלמניה 21. בקרב ביניהן, סטרטוס הגנה בהצלחה על התואר.
סטרטוס דרשה קרב חוזר נגד המי לילה לאחר מכן בתוכנית Raw; לפני שהקרב החל, סטרטוס בעטה בהמי ולאחר מכן פצעה פעם נוספת את ברכה של ליטה.
שבוע לאחר מכן, לאחר שהפסידה בקרב זוגות, סטרטוס ברחבי האולם על ידי קיין, ששימש כבעלה של ליטה כחלק מהעלילה, כשהיא בקושי הצליחה לברוח.
בשבוע שלאחר מכן, סטרטוס כמעט ספגה את מהלך הצ'וקסלאם מקיין, אך ויסרה נחלץ לעזרתה.
משום כך, סטרטוס פתחה בשותפות קצרה עם ויסרה, שהגן עליה.
העלילה עם מיקי ג'יימס והפרישה למחצה (2005–2006)
במאי 2005, סטרטוס הושבתה מפעילות, כשהיא עדיין כיהנה כאלופת הנשים לאחר שסבלה מפריצת דיסק.
ההסבר לפציעה זו בעלילה היה שויסרה פצע אותה באירוע באקלאש לאחר שהיא העליבה אותו בשל ההפסד לקיין.
פציעה זו השאירה את הארגון ללא אלופת נשים פעילה במשך ארבעה חודשים, כך שסטרטוס נשארה עם התואר בזמן פציעתה.
בכך, הייתה התעלמות מוחלטת מסעיף 30 הימים אשר אומר שאלוף חייב להגן על התואר לפחות פעם אחת ב-30 ימים.
היא חזרה לתוכנית Raw ב-12 בספטמבר כדמות הטובה, כשהיא חברה לאשלי מסארו נגד השטניות של וינס (קנדיס מישל, ויקטוריה וטורי וילסון).
פיוד זה כלל בנוסף את מיקי ג'יימס, שביצעה את צעדיה הראשונים בארגון ואף הצהירה על כך כחלק מהעלילה שהיא המעריצה הגדולה ביותר של סטרטוס.
בנובמבר, במהלך פרק המחווה לאדי גררו, סטרטוס לקחה חלק בקרב באטל רויאל בין המותגים, שבו מלינה מסמאקדאון ניצחה.
שבוע לאחר מכן, MNM (ג'ואי מרקורי וג'וני נייטרו) חטפו את סטרטוס בשביל מלינה, כשהאחרונה אתגרה אותה לקרב על אליפות הנשים.
השתיים התמודדו האחת מול השנייה באירוע סדרת ההישרדות בקרב שבו סטרטוס ניצחה והגנה על התואר בהצלחה.
סטרטוס ומיקי ג'יימס המשיכו להיות שותפות בשלהי שנת 2005, עד לצורה שבה ג'יימס נעשתה אובססיבית למדי כלפי סטרטוס.
ב-26 בדצמבר בתוכנית Raw, העלילה בין סטרטוס לג'יימס התפתחה לכדי עלילה לסבית, שבה ג'יימס יזמה נשיקה אינטימית עם סטרטוס תחת דבקון, מה שגרם לסטרטוס המופתעת לברוח מחדר ההלבשה.
הקשר המוזר בין השתיים המשיך לשנת 2006, כשהן התמודדו האחת מול השנייה על חגורת האליפות באירוע מהפכת השנה החדשה, שבו סטרטוס יצאה עם ידה על העליונה.
למרות ההפסד של ג'יימס, היא המשיכה באובססיביות שלה, כשב-6 במרץ, סטרטוס התעמתה עימה, בכך שהיא אמרה לה שהיא זקוקה למרווח ממנה.
השתיים יישרו את ההדורים ב-18 במרץ במהלך האירוע Saturday Night's Main Event XXXII, כשהן הצטוותו יחדיו בניצחונן על קנדיס מישל וויקטוריה.
לעומת זאת, ג'יימס בגדה בסטרטוס ותקפה אותה.
כתוצאה מכך, קרב בין השתיים על התואר נקבע לאירוע רסלמניה 22, כשסטרטוס הפסידה לג'יימס ואיבדה את התואר, מה שקטע תקופת כהונה של 448 ימים כאלופה.
בקרב החוזר ביניהן באירוע באקלאש, סטרטוס ניצחה בפסילה אך במהלך הקרב היא פרקה את כתפה.
פציעה זו השביתה אותה לשישה שבועות, אך היא עדיין הופיעה על המרקע.
סטרטוס שבה לזירה ב-26 ביוני לקרב על אליפות הנשים של ג'יימס.
סטרטוס הפסידה בקרב, ובכך העלילה בין השתיים הסתיימה לאחר תשעה חודשים.
כבר באותו הערב, היא הייתה מעורבת בעלילה רומנטית עם קרליטו לאחר שהוא הציל אותה מתקיפה בידי מלינה וג'וני נייטרו.
הם התחרו כצמד וניצחו בקרב זוגות מעורב נגד האחרונים באירוע Saturday Night's Main Event XXXIII, שנערך ב-15 ביולי.
ביחד השתיים היו מעורבים בפיוד קצר נגד אלוף ה-WWE, אדג' וליטה לאחר שהאחרונים הפריעו בקרב האליפות של סטרטוס נגד מיקי ג'יימס.
הם השתתפו במספר קרבות זוגות, כולל קרב שלושה נגד שלושה ביחד עם ג'ון סינה נגד אדג', ליטה ורנדי אורטון, שבו סטרטוס וקבוצתה הפסידה.
הקרב האחרון של סטרטוס בתוכנית Raw היה ב-11 בספטמבר 2006, ובו היא ניצחה את יריבתה לשעבר, מיקי ג'יימס.
בחודש אוגוסט, נודע שסטרטוס תפרוש לאחר האירוע בלתי נסלח.
באירוע זה, שנערך ב-17 בספטמבר והתקיים בעיר הולדתה, טורונטו, סטרטוס ניצחה את ליטה לאחר שהכניעה אותה במהלך ההכנעה השארפשוטר של מתאבק קנדי אחר, ברט הארט.
ניצחון זה העניק לסטרטוס זכייה שביעית ואחרונה באליפות הנשים, כשבנוסף לכך היא פרשה כאלופה.
סטרטוס מחזיקה בשיא ההחזקות באליפות הנשים, אליפות שיצאה מפעילות בשנת 2010.
סטרטוס וליטה הופיעו ב-10 בדצמבר 2007 בספיישל המיוחד לרגל 15 שנים לתוכנית Raw, כשתקפו את ג'יליאן הול.
שנה לאחר מכן, סטרטוס הופיעה ב-5 במאי בפרק של התוכנית Raw שהתקיים בטורונטו, ובו היא הייתה מעורבת בקטע עם רון סימונס וטרבור מורדוך.
סטרטוס התאבקה בקרב הראשון מזה למעלה משנתיים ב-22 בדצמבר 2008 בתוכנית Raw, כשהיא הצטוותה לשורות ג'ון סינה וביחד הם ניצחו את בת' פיניקס וסנטינו מארלה בקרב זוגות מעורב.
ב-14 בספטמבר 2009, סטרטוס שימשה כמארחת האורחת של התוכנית Raw, ואף השתתפה בקרב שלושה נגד שלושה לצד מונטל וונטביוס פורטר ומארק הנרי בניצחונם על בת' פיניקס, כריס ג'ריקו וביג שואו.
סטרטוס ערכה הופעה מפתיעה באירוע תא ההדחות, שנערך ב-20 בפברואר 2011, כשהודיעה שהיא תשמש כמאמנת בתוכנית WWE Tough Enough ואף עצרה את הצמד לייקול (ליילה ומישל מק'קול) מלתקוף את קלי קלי.
חודש לאחר מכן, ב-14 במרץ, היא הפסידה לויקי גררו לאחר הפרעה מצד לייקול ודולף זיגלר.
לאחר הקרב, ג'ון מוריסון וניקול "סנוקי" פוליצי נחלצו לעזרתה.
ברסלמניה 27, סטרטוס, סנוקי ומוריסון ניצחו את הקבוצה של לייקול וזיגלר.
לילה לאחר מכן בתוכנית Raw, סטרטוס וג'ון מוריסון גברו על גררו וזיגלר בקרב זוגות מעורב.
כמו כן, היא הופיעה גם ב-6 ביוני בתוכנית Raw וב-16 בספטמבר בתוכנית סמאקדאון.
שנה לאחר מכן, ב-23 ביולי 2012, היא ערכה הופעת אורח במסגרת הפרק ה-1000 לתוכנית Raw.
ב-28 בינואר 2013 בתוכנית Raw, סטרטוס הוכרזה כאחת מהנכנסים להיכל התהילה של ה-WWE; סטרטוס בחרה בסטפני מקמהן כמי שתכניס אותה להיכל.
ב-22 בינואר 2018, במסגרת הפרק לכבוד 25 שנים לתוכנית Raw, סטרטוס הוצגה כאחת הנשים שהוגדרו "אגדות" שתרמו והובילו להצלחת החברה ביחד עם התאומות בלה (ברי בלה וניקי בלה), מאריס, קלי קלי, ליליאן גרסיה, טורי וילסון, מישל מק'קול, טרי ראנלס, מריה קנליס וחברת היכל התהילה, ג'קלין.
שישה ימים לאחר מכן, סטרטוס השתתפה בקרב הראמבל הנשים הראשון בתולדות הארגון של אירוע הרויאל ראמבל.
היא נכנסה כמספר ה-30, והצליחה להדיח שלוש מתאבקות: ניה ג'קס, מיקי ג'יימס ונטליה.
סטרטוס הייתה בין חמש המתאבקות האחרונות בקרב, אך בסופו של דבר הודחה על ידי סשה בנקס.
ב-30 ביולי בתוכנית סמאקדאון, סטרטוס, התארחה בפינה "King's Court" של ג'רי לולר.
השניים נקטעו על ידי שארלוט פלייר, שאיתגרה את סטרטוס, לקרב באירוע סאמרסלאם, לאחר שפלייר הביעה את חוסר שביעות רצונה על כך שהיא לא חלק מרשימת הקרבות של האירוע הגדול ביותר של הקיץ.
תחילה, סטרטוס לא הביעה את רצונה להתחרות נגדה, אך לאחר מספר הערות מזלזלות ומתגרות מצד פלייר, סטרטוס נענתה לאתגר בחיוב.
ב-5 באוגוסט בתוכנית Raw, סטרטוס ונטליה הפסידו בקרב זוגות לבקי לינץ' ושארלוט פלייר כתוצאה מפסילה.
באירוע סאמרסלאם, שנערך ב-11 באוגוסט, סטרטוס נוצחה על ידי שארלוט פלייר כתוצאה מהכנעה.
סטרטוס מוזכרת כהשראה למתאבקות רבות כמו: קיה סטיבנס, נטליה, מלינה פרז, רוזה מנדס, קלי קלי, מישל מק'קול, אמה, טרן טרל, שאזה מקנזי, מריה קנליס, אלכסה בליס, כרמלה, דיאונה פוראזו, סנטנה גארט, סשה בנקס, ביילי ומנדי רוז.
סטרטוס השתתפה במשחקי וידאו יותר מכל אישה אחרת, כשבאמתחתה ניתן למצוא בסך הכל 25 הופעות.
את הופעת הבכורה שלה ערכה במשחק הווידאו WWF No Mercy ולאחר מכן הופיעה במשחקי הווידאו הבאים: WWF SmackDown!
בשנת 2015 שיחקה בסרט הפעולה "מבוי סתום", לצדם של דומיניק פרסל, דני גלובר וסטיבן לאנג.
בשנת 2008, סטרטוס פתחה סטודיו יוגה משלה בשם Stratusphere אשר נמצא בפרברי טורונטו, אונטריו.
שנה לאחר מכן, סטרטוס זכתה בפרס מטעם Top Choice Awards בקטגוריית "העסק החדש הכי טוב", ובשנה לאחר מכן בפרס "אשת העסקים של השנה".
בשנת 2013, הסטודיו זכה בפרס נוסף מטעם מפעל זה בקטגוריית "הסטודיו ליוגה הטוב ביותר".
סטראטיגאס היא ממוצא יווני והיא בתם הבכורה של ג'ון ואליס סטראטיגאס.
סטראטיגאס התחתנה עם אהובה וחברה במשך 14 שנים, רון פיזיקו, ב-30 בספטמבר 2006. מספר דיוות של ה-WWE נכחו בחתונתה, ושמלת הכלה שלה הוצגה בשער של מגזין הכלה של היום.
זמן קצר לאחר החתונה, סטרטוס קיבלה את ההצעה להיות חלק מתוכנית המציאות Armed & Famous, הצעה שהיא נענתה אליו בחיוב, כשהיא העדיפה ללכת לצילומי התוכנית במקום לצאת לירח הדבש שלה.
לסטראטיגאס פיזיקו שני ילדים: בן אשר נולד בשנת 2013 ובת אשר נולדה בשנת 2017. המתאבקת ליטה היא הסנדקית של בנה.
סטראטיגאס הייתה מעורבת בארגוני צדקה רבים כמו בית רונלד מקדונלד, Dreams Take Flight וספיישל אולימפיקס.
החל משנת 2001, היא הייתה דוברת האיגוד העולמי לספורט טבעי.
ב-29 במרץ 2008, היא השתתפה בסדרת הטריאתלון כחלק ממרוץ שליחים של ידוענים במטרה לסייע בגיוס כסף עבור הארגון Dignitas International.
אליפות הנשים של ה-WWE (7 פעמים)
הקרב הגרוע של השנה (2002) בראדשו נגד כריסטופר נובינסקי וג'קי גיידה ב-Raw, 7 ביולי
הטריקורס (בגאלית עתיקה: Tricores) היה שבט גאלי ששכן ליד הים התיכון, בין נהר הרון לבין מסאליה (מרסיי המודרנית) בתקופת הברזל.
שבט הטריקורס מתועד אך ורק על ידי פליניוס הזקן בשם הלטיני טריקוריום במאה ה-1 לספירה.
יש להבדיל ביניהם לבין הטריקורי (Tricorii) של עמק נהר הדראק .
השם הגאלי Tricores נובע כנראה מהקידומת tri - (שלושה) המחוברת ל־corio - (צבא).
פליניוס מתאר את שטחם של הטריקורס כממוקם בין הים התיכון בדרום לבין הטריטולי בצפון, ובין נהר הרון ממערב ומאסליה ממזרח.
אזור L'Estaque ו-Vitrolles, מדרום ודרום מזרח לאטנג דה בר, הוא האזור פוטנציאלי.
על פי ההיסטוריון גאי בארוול , הם היו חלק מהקונפדרציה הסלובית.
הטריקסטיני היו שבט גאלי קטן ששכן באזור טריקסטן המודרני , ליד סֶן-פול-טרואה-שאטו של ימינו, בתקופת הברזל ובתקופת האימפריה הרומית.
הטריקאסטיני היו כנראה אחד השבטים הקלטים העתיקים ביותר של גאליה.
הם מוזכרים לראשונה בסיפור האגדי של טיטוס ליוויוס על מסע בלובסוס (צ'יף גאלי אגדי) מגאליה לאיטליה ולאחר מכן בתיאור ההיסטורי שלו על מסע חניבעל לחצי האי האפניני בשנת 218 לפני הספירה, כאשר הטריקסטיני נתנו לכוחות הקרתגנים לנוע על פני אדמתם.
לאחר 121 לפנה"ס, שטחם סופח לפרובינקיה גאליה נארבוננסיס על ידי הרפובליקה הרומית.
עד המאה ה-1 לספירה, הטריקסטיני היו חלק מהקונפדרציה הקווארית.
הם מוזכרים כ-Tricastinos על ידי טיטוס ליוויוס (סוף המאה ה-1 לפני הספירה), וכ-(Trikastínoi (Τρικαστίνοι על ידי תלמי (המאה השנייה לספירה).
העיר הראשית שלהם מתועדת כאוגוסטה טריקאסטינורום על ידי פליניוס הזקן (המאה הראשונה לספירה).
הטריקסטיני היו ידועים גם בתור טריקסיס (Tricassis) בתקופה הרומית.
השם האתני הקלטי Tricastini נובע מהשורש tri- (שלושה).
היסוד השני, - casti-, הוא צורה ארכאית של - cassi -, שפירושה אולי "פח, ברונזה" (להשוואה Cassi-dannos, "שופט הממונה על מטבעות ברונזה", בברטונית קסיוולאונוס, "צ'יף- של-פח"; גם ביוונית κασσίτερος, "פח").
לחלופין, ניתן לפרש את Tricastini כגרסה ישנה יותר של Tricasses, כלומר "אלה משלושת התלתלים (הרבים)" או "השלושה (עם צמות) קלועות".
במהלך התקופה הרומית, הטריקאסטיני שכנו באזור טריקסטן המודרני, בין נהר הרון מדרום לנהר ז'אבון (ליד מונטלימאר של ימינו), ומצפון לגוש אושו, הממוקם בין מורנס ללגארד-פאראול.
השטח שלהם היה ממוקם מערבית לווקונטי, צפונית לקווארי, דרומית לסגובלאוני, ומזרחית ל-Helvii.
כמו הסגובלאוני, הם היו וסאלים של הקווארי כחלק מהקונפדרציה שלהם.
במהלך התקופה הרפובליקנית (121-27 לפנה"ס), העיירה הראשית שלהם הייתה האופידום של בארי (Saint-Restitut), אחד הגדולים בדרום גאליה (40 דונם), ואולי הוזכר כ-Aeria על ידי אפולודורוס מאתונה באמצע המאה ה-2 לפנה"ס.
האתר של אריה היה ממוקם במיקום אסטרטגי מסחרי בעמק הרון, מסדרון טבעי שמקשר בין המושבה היוונית מסאליה לבין צפון גאליה.
גם Senomagos וגם אריה (Aeria) ננטשו כנראה לאחר ייסוד אוגוסטה טריקאסטינורום על ידי הרומאים בסוף המאה ה-1 לפני הספירה.
במאה הראשונה לספירה, היישוב כונה אוגוסטה טריקאסטינורום, אז הועלה ל"קולוניה פלביה טריקאסטינורום" בתקופה השושלת הפלאבית.
הטריקאסטינים מוזכרים על ידי טיטוס ליוויוס בסוף המאה ה-1 לפנה"ס, בקשר לפלישה הקלטית האגדית לאיטליה שנאמר כי הונהגה על ידי בלובסוס בסביבות שנת 600 לפנה"ס.
בתיאורו של ליוויוס על חציית האלפים של חניבעל בשנת 218 לפני הספירה, נאמר שהגנרל הקרתגי "נדד שמאלה אל אדמות הטריקסטיני" לאחר שיישב מחלוקת בין ראשי אלוברוגים.
לאחר 121 לפנה"ס, שטחם סופח על ידי הרפובליקה הרומית למחוז גאליה טרנסאלפינה .
הסדרה כללה חומרים בנושא איכות הסביבה והוכרה על ידי איגוד החינוך הלאומי כצפייה מומלצת לילדים.
הסדרה שודרה בישראל בערוץ 2 באמצע שנות התשעים.
הסדרה התמקדה בחוצן סגול קצר מהכוכב טריקי שיכול לשנות צורה על ידי סיבוב כמו סביבון לצורות שונות.
הוא וקבוצה של חברים אנושיים צעירים - האחים קווין ובריאן, ואחותם המתבגרת קריסטין - מגנים על הסביבה הטבעית מאלה שרוצים לבזוז או לפגוע בה.
מאוחר יותר מצטרפת אליהם חבר משנה צורה Half-Pint, בן דודו השובב והסקרן מדי של טריקי.
יישומון מלווה לעיתים קרובות במגה-מוח, ישות אינטליגנטית אך מעט מגושמת המופיעה כראש צף (עם גולגולת שקופה) וידיים צפות.
הסדרה הופקה על ידי Calico Creations כדי ללמד ילדים על סכנות הזיהום.
בכל פרק טריקי מתמודד עם נבל מכדור הארץ או מהחלל החיצון שרוצה לנצל את הסביבה או משאבי הטבע של כדור הארץ, כמו ד"ר דנטה, מגה סלנק והתאום המרושע שלו, ראצ'ט.
מהבחינה הזו, טריקי שומר העולם דומה מאוד לקפטן פלאנט וכוכבי הלכת והצלבנים הרעילים, שכן כל אותם גיבורים מנסים להציל את כדור הארץ מאסון אקולוגי.
כמו בסדרות האלה, טריקי נלחם מדי פעם נגד ישויות זדוניות שנוצרו על ידי זיהום רב.
לדוגמה, בפרק אחד טריקי נלחם במשנה צורה עמית; צורת חיים רגישה אך עוינת, מחופשת לנזלת/חלקלק רעיל, שזיהמה את החופים והאוקיינוסים של כדור הארץ.
פטרישיה אן ריגן היא מנחת טלוויזיה אמריקאית וסופרת שמרנית.
היא אירחה "את טריש ריגן פריים טיים" ברשת פוקס ביזנס מ-2015 עד 2020.
ריגן הייתה מנחה ב־Bloomberg Television מ-2012 עד 2015, ומנחה ב־CNBC מ-2007 עד 2012. היא גם הייתה מארחת בפוקס ביזנס ותורמת בפוקס ניוז עד מרץ 2020.
היא הייתה דוגמנית, זכתה במיס ניו המפשייר וייצגה את מדינת הבית שלה בתחרות מיס אמריקה 1994. ריגן המשיכה ללמוד קול בגראץ, אוסטריה, ובקונסרבטוריון ניו אינגלנד למוזיקה בבוסטון לפני שנרשמה לאוניברסיטת קולומביה.
היא סיימה את לימודיה באקדמיית פיליפס אקסטר באקסטר, ניו המפשייר ב-1991. וכן סיימה את לימודיה בקולומביה עם תואר ראשון בהיסטוריה בשנת 2000.
טריק החציון הוא טכניקה נפוצה לשיפור סיכויי ההצלחה של אלגוריתמים אקראיים.
הוא התפתח בשנות ה-80 וה-90, כחלק מהתפשטות השימוש בסטטיסטיקה חישובית, אופטימיזציה ולמידת מכונה.
הרעיון המרכזי הוא להריץ את האלגוריתם האקראי מספר פעמים באופן בלתי תלוי ולקחת את החציון של התוצאות במטרה לצמצם את הסיכוי לשגיאה גדולה, שיכולה לקרות בהרצה בודדת של אלגוריתם מסוג זה.
נכונות השיטה היא מסקנה בתורת ההסתברות.
שיטה זו נפוצה בתחומים כמו חישוב מבוזר ולמידת מכונה כאשר יש צורך לקבל תוצאה מדויקת ככל הניתן מתוך מאגרי נתונים רועשים או גדולים.
נניח כי נתון אלגוריתם מקרי המחזיר תוצאה מספרית בניסיון לשערך את תוצאת האמת ומתקיים:
במילים אחרות, האלגוריתם צודק עד כדי בהסתברות לפחות .
אז עבור הרצות, המייצרות את המשערכים
, כאשר הוא החציון של כל המשערכים.
כלומר בבחירת החציון של המשערכים הסיכוי לקבל תוצאה קרובה ל- עד כדי גדל ביחס אקספוננציאלי לכמות ההרצות ().
ניתן גם להראות שכדי להבטיח תוצאה קרובה עד כדי בהסתברות גבוהה מ- נדרש להריץ את האלגוריתם פעמים.
כלומר, ניתן לקבוע את כמות ההרצות על מנת לעמוד בדרישה למידת הוודאות.
נסמן ב- את המשתנה המקרי שמציין האם האלגוריתם טועה בהרצה ה-,
כלומר אם ורק אם .
על מנת שהחציון יטעה ביותר מ-, נדרש שלפחות מחצית מההרצות יחזירו ערך עם שגיאה גבוהה מ- ()
הסיכוי לכך יורד אקספוננציאלית ביחס ל-, על פי הנוסחה מהניסוח הפורמלי, ניתן להראות זאת באמצעות מספר אי-שוויונות, שמקורם באותה המשפחה, כגון אי-שוויון צ'רנוף ואי-שוויון הופדינג.
טריק החציון מופיע בתור כלי סטנדרטי לשיפור מספר רב של אלגוריתמים כדוגמת:
אלגוריתמים אקראיים – להפחתת הסתברות לטעות, על ידי הרצת האלגוריתם מספר פעמים ולקיחת החציון של התוצאות.
חישוב מבוזר – לשילוב תוצאות ממספר רכיבים או מחשבים, תוך צמצום השפעת ערכים קיצוניים, מה שעלול להזיק במידה ומשתמשים בממוצע של התוצאות.
למידת מכונה – לדוגמה באלגוריתמים של רגרסיה וסיווג, כדי לשפר דיוק ולמנוע השפעה של דגימות בעייתיות, במיוחד במצבים של רעש בנתונים או דגימה לא יציבה.
מטריק מונדרה בלטון , הידוע יותר בשם הבמה שלו, טריק ויליאמס הוא מתאבק אמריקאי, המופיע בארגון ההיאבקות WWE, בתוכנית Smackdown.
לאחר ששיחק פוטבול צפון אמריקאי במכללה, בלטון החל את קריירת ההיאבקות המקצועית שלו בשנת 2018 תחת השם סוויט דאדי טריק, כשהתאמן בפילדלפיה עם דודו.
בלטון חתם על חוזה פיתוח ב-WWE בפברואר 2021 וערך את הופעת הבכורה שלו בספטמבר של אותה השנה תחת השם "טריק ויליאמס".
ויליאמס הוא פעמיים אלוף NXT, פעם אחת אלוף צפון אמריקה של NXT וזוכה אתגר איירון סורבייבר של הגברים לשנת 2023.
כאשר הבין שקריירת הפוטבול שלו לא מתקדמת, הוא עשה ניסיון אחרון ושלח קלטת שלו ל-WWE במטרה להתקבל ל-XFL, ליגת פוטבול שקרסה במהרה ושנוהלה גם היא על ידי וינס מקמהן.
למרות שהוא לא התקבל לליגת פוטבול זו, ארגון ה-WWE פנה אליו במטרה לנסות את מזלו בעולם ההיאבקות.
קריירת ההיאבקות שלו החלה כאשר הוא עבר לגור עם דודו כדי להתאמן ולהופיע בארגון Combat Zone Wrestling (CZW) שבפילדלפיה.
כדי לכבד את דודו ואת שורשיו האפרו-אמריקאיים, יצר דמות בהשראת הסרט דולומייט שנקראה על שם הכינוי של דודו – "סוויט דאדי טריק".
עם פרוץ מגפת הקורונה, החליט לעזוב את ביתו של דודו ועבר ללוס אנג'לס, שם עבד בעבודות מזדמנות בניסיון להצליח כשחקן.
בתקופה זו הוא התאמן והופיע באקדמיית KnokX Pro Wrestling להיאבקות, עד אשר חתם על חוזה עם ה-WWE.
ב-24 בפברואר 2021, בלטון חתם על חוזה פיתוח עם ה-WWE, כשנשלח ישירות למתחם האימונים של הארגון, WWE Performance Center, ולאחר מכן שויך למותג NXT.
בלטון ערך את הופעתו הראשונה על המרקע ב-WWE כדמות אנונימית לצידו של אפולו קרוז ב-5 במרץ בפרק של התוכנית סמאקדאון.
ב-14 בספטמבר בפרק של התוכנית NXT, הופיע לראשונה תחת שם הבמה טריק ויליאמס כחברו של כרמלו הייס, כששניהם תקפו את דוק הדסון לפני הקרב שלו, מעשה שהציג את דמותו של ויליאמס כנבל והוביל להקמת ברית בין השניים, שנודעה בשם "Trick Melo Gang".
קרב הבכורה של ויליאמס בזירה לא איחר להגיע כאשר ב-5 באוקטובר, הוא ביחד עם הייז השתתפו בקרב הדחות זוגות מרובע על אליפות הזוגות של NXT, קרב שבו ניצחו MSK (נאש קרטר ווס לי).
בשנת 2022, ויליאמס פתח בפיוד עם אותו וס לי, כשניצח אותו בפרק הספיישל NXT: The Great American Bash ב-5 ביולי, אך הפסיד לו בקרב סיבובים ב-9 באוגוסט בפרק של התוכנית NXT.
ויליאמס והייס ערכו שינוי בדמותם ב-4 באפריל בפרק של התוכנית NXT, כשהפכו לדמויות אהובות לאחר שברון ברייקר תקף אותם.
ב-1 באוגוסט, ויליאמס אמר להייס שעליהם להיפרד ולצאת לדרכים נפרדות על מנת שכל אחד יוכל לצבור הישגים משלו, פרידה שהובילה לפירוק הדדי של ברית "Trick Melo Gang".
בפרק הספיישל NXT: Heatwave, שנערך ב-22 באוגוסט, ויליאמס נחל הפסד לאיליה דרגונוב.
ב-26 בספטמבר, ויליאמס הפך לטוען לכתר לאליפות צפון אמריקה של NXT לאחר שניצח את אקסיום, דרגון לי וטיילר בייט בקרב מרובע.
ארבעה ימים לאחר מכן באירוע ללא רחמים, ויליאמס ניצח את "דירטי" דומיניק מיסטריו וזכה באליפות.
ב-2 באוקטובר, ערך את הופעת הבכורה שלו בתוכנית הדגל Raw ביחד עם האליפות, כשהתעמת עם האלוף לשעבר.
לעומת זאת, לילה לאחר מכן בפרק של התוכנית NXT, ויליאמס הפסיד את חגורת האליפות בחזרה למיסטריו לאחר התערבות של חברי קבוצת The Judgment Day של מיסטריו; תקופת כהונה זו של ויליאמס נרשמה כקצרה בתולדות האליפות.
ב-17 באוקטובר בפרק של התוכנית NXT, ויליאמס שובץ לקרב המשולש בין הייס, דיג'אק וברון קורבין, בצעד שהפך את קרב זה לקרב מרובע על הזדמנות להתמודד על אליפות NXT מול איליה דרגונוב בפרק הספיישל Halloween Havoc, דבר שיצר מתח בין ויליאמס להייז.
מנגד, לפני שהקרב החל, נמצא ויליאמס מותקף מאחורי הקלעים ואף הובהל לבית חולים.
לבסוף, הייס ניצל את ההזדמנות וניצח את דיג'אק וקורבין וזכה להתמודד מול דרגונוב על האליפות.
בערב השני של Halloween Havoc, שנערך ב-31 באוקטובר, חזר ויליאמס וגרם להייס להפסד בקרב על אליפות NXT.
ב-14 בנובמבר, ויליאמס ניצח את ג'ו קופי וכתוצאה מכך העפיל לאתגר האיירון סורבייבר של האירוע Deadline.
באירוע זה, שהתקיים ב-9 בדצמבר, זכה ויליאמס באתגר ועקב כך קיבל קרב אליפות מול דרגונוב בפרק הספיישל NXT: New Year's Evil ב-2 בינואר 2024. אולם, הוכרז שדרגונוב לא קיבל אישור רפואי להתאבק.
במקומו, הייס שיבץ את ויליאמס לקרב מול גרייסון וולר, שבו ההזדמנות לקרב על האליפות של ויליאמס הונחה על כף המאזניים.
בקרב ביניהם ויליאמס ניצח לאחר התערבות של קווין אואנס.
ב-16 בינואר בפרק של התוכנית NXT, חזר דרגונוב מהפציעה והודיע לוויליאמס שהקרב ביניהם יתקיים באירוע NXT Vengeance Day.
באותו הערב, ניצחו ויליאמס והייס את מאליק בלייד ואדריס אנופה בסיבוב הראשון של טורניר הזוגות לזכר דאסטי רודס.
ב-26 בינואר, ערך ויליאמס את הופעת הבכורה שלו בסמאקדאון, כשנחלץ לעזרת הייס מתקיפה של הצמד A-Town Down Under (גרייסון וולר ואוסטין ת'יאורי).
ב-30 בינואר, ניצחו ויליאמס והייס את חברי קבוצת Latino World Order, חואקין ויילד וקרוז דל טורו, ובעקבות זאת העפילו לגמר הטורניר.
באירוע NXT Vengeance Day, שנערך ב-4 בפברואר, ויליאמס והייס הפסידו לברון קורבין וברון ברייקר בגמר טורניר הזוגות לזכר דאסטי רודס וסיימו כסגנים.
מאוחר יותר במסגרת הקרב המרכזי של האירוע, נכשל ויליאמס בניסיונו לזכות באליפות NXT לאחר שהפסיד לדרגונוב.
לאחר הקרב, הייס תקף את ויליאמס בעזרת כיסא ובכך סיים את השותפות ביניהם.
בפרק העוקב של התוכנית NXT, חשף הייס כי הוא זה שתקף את ויליאמס מאחורי הקלעים באוקטובר 2023. לאחר שהייס הפסיד לטוני דיאנג'לו בפרק הספיישל NXT: Roadblock ב-5 במרץ, ויליאמס ביצע את חזרתו, כשהוא תקף את הייס.
שבוע לאחר מכן, איתגר ויליאמס את הייס לקרב באירוע NXT Stand & Deliver, שנערך ב-6 באפריל, קרב שבו ויליאמס יצא עם ידו על העליונה.
בפרק העוקב של התוכנית NXT, ויליאמס קרא תיגר על דרגונוב לקרב על אליפות NXT.
דרגונוב הסכים לקיום קרב בפרק הספיישל Spring Breakin, אך הציב תנאי שלפיו אם ויליאמס יפסיד, עליו יהיה לעזוב את NXT; ויליאמס קיבל את התנאי של דרגונוב.
ב-16 באפריל במסגרת הקרב החוזר ביניהם, ניצח ויליאמס את הייס בקרב כלוב, חרף התערבות מצד צוות האבטחה של הייס, ולמעשה סיים בכך את הפיוד בין השניים.
בשבוע הראשון של 'Spring Breakin, ויליאמס גבר על דרגונוב וזכה באליפות NXT בפעם הראשונה בקריירה שלו.
7 במאי, כינה נועם דר את ויליאמס "נוכל" ותקף אותו מיד לאחר שלאש לג'נד חשפה שהיא נמצאת במערכת יחסים עם ויליאמס.
שבוע שלאחר מכן, דר הותקף על ידי דמות לא מזוהה.
ב-28 במאי בפרק של התוכנית NXT, הותקף ויליאמס על ידי אית'ן פייג', שביצע את הופעת הבכורה שלו בארגון, ואף חשף כי הוא זה שתקף את דר קודם לכן וגם את המתאבק אורו מנסה באותו הערב.
שבוע לאחר מכן, פייג' חתם רשמית ב-NXT, כשהחוזה שלו כלל גם קרב על אליפות NXT באירוע NXT Battleground, שבו ויליאמס הצליח לשמור על התואר.
ב-7 ביולי במסגרת האירוע NXT Heatwave, הפסיד ויליאמס את התואר לפייג' בקרב מרובע, שבו השתתפו בנוסף ג'בון אוואנס ושון ספירס; בקרב זה, פייג' הצמיד את אוואנס לניצחון, ובכך הסתיימה תקופת כהונתו של ויליאמס כאלוף לאחר 75 ימים.
לאחר שהפסיד את אליפות NXT, ויליאמס נקלע לפיוד עם פיט דאן, לאחר שהאחרון לעג לו על כך שפנה לייעוץ בניסיון לזכות מחדש בתוארו.
לעג זה מצידו של דאן הוביל לקיום קרב ביניהם בשבוע השני של פרק הספיישל NXT: The Great American Bash ב-6 באוגוסט, שבו דאן ניצח.
ויליאמס נקם על הפסדו כאשר גרם לדאן להפסיד בקרב המשולש נגד וס לי וג'ו הנדרי, כשעל כף המאזניים הונחה ההזדמנות לקרב על אליפות NXT באירוע ללא רחמים ב-1 בספטמבר.
באירוע זה, שימש ויליאמס כשופט המיוחד בקרב האליפות בין הנדרי לאית'ן פייג', כשלאחר הקרב, דאן תקף את ויליאמס.
ב-3 בספטמבר, נערך קרב ביניהם שהסתיים בספירת חוץ כפולה.
שבוע לאחר מכן, ניצח ויליאמס את דאן בקרב מי שעומד אחרון, שסיים את הפיוד ביניהם וכתוצאה מכך הוא זכה בהזדמנות נוספת על אליפות NXT ב-1 באוקטובר במסגרת פרק הבכורה של NXT ברשת הטלוויזיה CW.
בקרב בין השניים, ויליאמס ניצח את פייג' (כש-CM פאנק שימש כשופט מיוחד) וזכה באליפות NXT בפעם השנייה.
ב-15 באוקטובר, הוכרז כי ויליאמס יגן על חגורת האליפות באירוע Halloween Havoc מול פייג', שניצח בקרב משולש על מנת להפוך לטוען לכתר שלו.
לאחר סיבוב גלגל המזלות "Spin the Wheel, Make the Deal", נקבע כי הקרב בין השניים יהיה מסוג Devil's Playground.
באירוע זה, שנערך ב-27 באוקטובר, ויליאמס שמר על תוארו לאחר שניצח את פייג'.
לאחר הקרב, פייג' ורידג' הולנד תקפו את ויליאמס, אך באבא ריי דאדלי נחלץ לעזרתו.
בפרק ספיישל זה, שנערך ב-6 בנובמבר, הפסידו ויליאמס ובאבא ריי דאדלי להולנד ופייג', לאחר שוויליאמס הוצמד על ידי הולנד.
באירוע NXT Deadline, שנערך ב-7 בדצמבר, ויליאמס גבר על הולנד ושמר על התואר.
ב-17 בדצמבר, הקרב של ויליאמס על מול אדי ת'ורפ התואר הסתיים במחלוקת, לאחר ששני שופטים ספרו הצמדות שונות באותו הזמן.
לאחר סיום השידור, הודיעה הג'נרל מנג'ר של NXT, אווה, כי שני המתאבקים היו עם הכתפיים על המזרן, מה שהוביל להצמדה כפולה; בעקבות תוצאה זו, ויליאמס שמר על התואר.
בפרק הספיישל NXT: New Year's Evil, שנערך ב-7 בינואר 2025, הפסיד ויליאמס את התואר לאובה פמי בקרב משולש אשר כלל בנוסף את ת'ורפ, ובכך הסתיימה תקופת כהונתו השנייה כאלוף NXT לאחר 98 ימים.
ויליאמס המשיך בפיוד שלו עם ת'ורפ, שהגיע לשיאו בקרב רצועה ב-15 בפברואר במסגרת האירוע NXT Vengeance Day, שבו ויליאמס הפסיד.
ב-18 במרץ בפרק של התוכנית NXT, ויליאמס ניצח את ת'ורפ בקרב NXT Underground, כשקרב זה סיים את היריבות ביניהם.
לאחר הקרב, ויליאמס קרא לאובה פמי להתמודד מולו.
מיד לאחר מכן, הם הוקפו על ידי קבוצת דארקסייט (דיון לנוקס, קאטלר ג'יימס, סקוואן שוגרז ואוסיריס גריפין), כשפמי הותקף על ידי ג'בון אוואנס.
באירוע Stand and Deliver, שנערך ב-19 באפריל, ויליאמס כשל בניסיונו לזכות מחדש באליפות NXT בקרב משולש אשר כלל בנוסף את אוואנס.
ב-22 באפריל בפרק של התוכנית NXT, ויליאמס החל לרמוז על מעבר לדמות הנבל, כאשר הדמות שלו הפכה לאנוכית יותר בטענה שהוא לא קיבל הזדמנות נוספת נגד פמי על תוארו.
לאחר מכן, ויליאמס העליב את אלוף העולם של TNA, ג'ו הנדרי, לאחר שנענה לאתגר הפתוח של רנדי אורטון ברסלמניה 41, כשהפסיד לו במהרה.
ויליאמס ביצע את מעברו המלא לדמות הנבל, כשהוא תקף את הנדרי באירוע רבליון ולאחר מכן עזר לקבוצת דארקסייט לנצח את הנדרי, האנק ווקר וטאנק לדג'ר ב-6 במאי בפרק של התוכנית NXT''.
בלטון ערך את הופעת הבכורה שלו בארגון ההיאבקות Total Nonstop Action Wrestling (TNA) תחת השם טריק ויליאמס באירוע רבליון, שנערך ב-27 באפריל 2025; הוא תקף את ג'ו הנדרי לאחר שהנדרי שמר על אליפות העולם של TNA נגד פרנקי קזאריאן ואית'ן פייג'.
בלטון נמצא במערכת יחסים עם המתאבקת לאש לג'נד.
הישגים במגזין ההיאבקות Pro Wrestling Illustrated – PWI PWI דירג אותו במקום ה-28 מתוך 500 המתאבקים הטובים ביותר לשנת 2024
טרמיטים (שם מדעי: Isoptera) היא תת-סדרה מסדרת התיקנאים שבמחלקת החרקים.
הטרמיטים הם יצורים אאוסוציאלים, והם בין בעלי החיים המעטים המסוגלים לעכל עצה.
יכולת ייחודית זו של מחזור עץ לייצור קרקע חדשה זיכתה אותם בכינוי "מהנדסי מערכת אקולוגית".
ניתן להתבלבל בקלות בין טרמיטים לנמלים, ויש אפילו המכנים את הטרמיטים "נמלים לבנות".
קווי הדמיון אינם רק מורפולוגים (מראה הפרטים ולעיתים צורת הקינים), אלא דומים גם במבנה החברתי, והם למעשה החרקים היחידים שכל מיניהם הם אאוסוציאלים.
למרות הדמיון, ההבדלים האקולוגיים בין טרמיטים לנמלים משמעותיים ומהותיים ואין ביניהם קרבה טקסונומית, כמו בין הנמלים לדבורים, למעשה הטרמיטים הם קרובי משפחה של התיקנים.
עוד בשנת 1934 הבחינו אנטומולוגים בקרבה שיש בין טרמיטים לתיקנים אוכלי עץ (הסוג Cryptocercus), אך רק בשנת 2007 בוצע מחקר אשר הוכיח זאת באמצעות השוואת DNA.
נראה כי הטרמיטים החלו להקים מושבות לפני 150 מיליון שנה כ-50 מיליון שנה לפני סדרת הדבוראים אליה שייכים הנמליים.
הטרמיטים הם חרקים קטנים, וחיוורים.
לדרגות (או לקאסטות) השונות יש מאפיינים שונים.
הבוגרים המגיחים למעוף הכלולות הם בעלי קוטיקולה כהה וכנפיים אחידות בגודלן, החיילים השומרים על הקן הם בעלי ראש קשיח עם לסתות, והפועלים עם קוטיקולה רכה וחיוורת כי מבלים ימיהם בהיחבא (בתוך תעלות הבוץ או המושבה).
הטרמיטים חיים במושבות המונות אלפי פרטים בתוך האדמה או בתוך עצים.
במיני קרקע מסוימים המושבות מונות עד 10 מיליון פרטים.
בדומה לדבורים ונמליים, לכל פרט במושבת טרמיטים יש תפקיד: הפועלים מתחזקים את המושבה ודואגים לאיסוף מזון, והחיילים, שהם גדולים מהפועלים וצבע ראשם חום, מגינים על המושבה.
ניתן למצוא באוסטרליה ובמדינות נוספות קיני טרמיטים המתנשאים לגובה של כמה מטרים, ומהווים סימן היכר מובהק לנוכחותם.
קינים אלו עשויים מחומר קשה ועמיד שנוצר מערבוב של חול עם הפרשות הטרמיטים המכילות סוכרים רבים ופועלות כדבק חזק ביותר.
חוזק החומר מאפשר לטרמיטים לבנות לגובה מרשים ומקשה על טורפים את הפריצה אל הקן.
קיני טרמיטים יכולים להישמר במשך מאות שנים.
במקרה קיצוני אחד נתגלה באזור לובומבאשי בדרום הרפובליקה הדמוקרטית של קונגו קן בן 2,200 שנים שנבנה על ידי המין Macrotermes falciger.
ישנם חילוקי דעות לגבי המיון הטקסונומי של סדרת הטרמיטים, ויש הסבורים שהיא צריכה להיחשב תת-סדרה של סדרת התיקנאים.
הטרמיטים לכאורה אינם מהווים מפגע בריאותי, אולם נחשבים מזיק תברואי שכן הם מזיקים לרכוש האדם.
המלך והמלכה הם הפרטים היחידים במושבה שיכולים להתרבות, ובניגוד לדבורים ולנמליים שמזדווגים פעם אחת, הזכר נשאר לצד הנקבה ומפרה אותה כל כמה ימים לצורך המשך הטלת הביצים.
הטרמיטים ניזונים מכרסום עץ, ומסוגלים לעכל תאית במהירות וביעילות באמצעות חיידקים סימביוטיים.
בתרבויות שונות נהוג לאכול טרמיטים.
הטרמיטים הם חרקים מזינים משום שגופם מכיל אחוז גבוה של שומן וחלבון.
טעמם לאחר בישול מזכיר טעם אגוזים, והם נחשבים טעימים.
טרמיטים מכונפים הם מרכיב חשוב בתזונה של בני-אדם רבים באפריקה.
בישראל נפוצים שבעה מיני טרמיטים, בעיקר לאורך שפלת החוף, דרום הארץ ומדבר יהודה.
במאה ה-21 נצפה גידול משמעותי בשכיחות הטרמיטים בישראל.
הסיבה לכך היא ככל הנראה ריבוי הגינות המושקות ושפע המזון (תאית) היוצרים תנאים אופטימליים להתבססות מושבות טרמיטים.
בעונות המעבר ניתן לראות טרמיטים מכונפים, הנצפים בעיקר באזורים שבהם ישנן מושבות טרמיטים בנות למעלה מחמש שנים.
הטרמיטים המכונפים מצמיחים כנפיים למשך 72 שעות ומתרחקים במעוף הכלולות למרחק מטרים בודדים ממושבת האם בחיפושם אחר בן או בת זוג להזדווגות והקמת מושבה חדשה.
צבעם כהה ובמבט ראשון הם נראים כמו נמלים מעופפות.
בישראל מקנן בעיקר לאורך מישור החוף המין טרמיט סיני (Kalotermes Sinaicus).
טרמיט סיני מוגדר בספרות המקצועית כטרמיט מקבוצת טרמיטי העץ (Dry Wood).
צבעם של טרמיטים מכונפים ממין זה הוא בהיר ולא כהה כמו זה של טרמיטי הקרקע המכונפים, והם מופיעים בעונת הסתיו.
טרמיט סיני מקנן לאורך מישור החוף והערבה ונצפה גם בגליל המערבי בעץ הסקה נגוע.
בספטמבר 2020 הודיע משרד החקלאות כי התגלה בישראל, באזור מזרח פתח תקווה, המין טרמיט פורמוסי (Coptotermes formosanus), המוגדר כמין המזיק במיוחד לאדם ולסביבה והוכרז כמין פולש בישראל.
מקור מין פולש זה הוא בדרום-מזרח אסיה והוא נחשב בעולם כטרמיט-על, בעל יכולות אכילה וריבוי מהגבוהות ביותר מבין מיני הטרמיטים הידועים לאדם.
קצב ריבויו מהיר מאוד, כך, שבשיאה, המלכה יכולה להטיל כ-3,000 ביצים ביום, מושבה יחידה של הטרמיט יכולה להכיל מעל ל-10 מיליון פרטים ולחלוש על שטח של כ-3.5 דונם.
ביוני 2021, בזכות היענות הציבור לקריאת המשרד להגנת הסביבה לדווח על מקרי טרמיטים נוספים, זוהו אזורים חדשים נגועים ביישובים הסמוכים לפתח תקווה, גבעת השלושה, נחלים ונופך.
כיום כוללת תת-סדרת הטרמיטים 2929 מינים בחלוקה למשפחות הבאות:
טרמיטיים (Termitidae; 8 תת-משפחות, 247 סוגים, 2,026 מינים)
"טרמינל" או בשמו הלועזי NimX הוא משחק חשיבה אלקטרוני המשווק בישראל על ידי "קודקוד".
הטרמינל הוא לוח בגודל כף יד ובו 25 נוריות.
בתחילת כל משחק נדלקות על הלוח נקודות אור.
כל שחקן מתבקש לכבות בתורו מספר נקודות רציפות לאורך שורה, עמודה או אלכסון על ידי לחיצה קלה.
השחקן שמכבה את הנורית האחרונה מפסיד.
אפשר לשחק בזוג ואפשר לבד נגד המחשב.
מחשב המשחק 'לומד' את המשחק יחד עם השחקן ומתאים את רמתו אליו.
טרמינוּס (Terminus) הוא אל הגבולות במיתולוגיה הרומית.
עוד בתקופה האטרוסקית החל הפולחן סביבו, ולמנהיג שבט הסבינים, טיטוס טאטיוס, מייחסים את הבאת הפולחן לרומאים.
סמלו היה אבן הגבול שתחמה את השדות השונים, ולכבודה הועלו קורבנות.
על פי אובידיוס, כאשר נבנה המקדש ליופיטר על גבעת הקפיטול ברומא העתיקה התעוררה בעיה.
כל האלים הסכימו לפנות את מקומם ולהתמקם במקומות פולחן אחרים, פרט לאל טרמינוס.
אשר על כן הוחלט להשאיר פתח מיוחד בגג המקדש, כדי שיוכל לראות את השמים הפתוחים מעליו ולהמשיך לתפקד כאל הגבולות.
לכבודו נהגו לערוך חגיגה אחת לשנה, ב-23 בפברואר, שנקראה "טרמינליה".
הוא היה מזוהה גם עם יופיטר, שאחד מכינוייו היה "יופיטר טרמינוס" או "יופיטר טרמינליס", וסגדו לו בפולחן זהה לפולחן טרמינוס.
שמו נגזר מן המילה הלטינית TERMINUS שפירושה "תחום" או "גבול".
מכאן נגזר המונח טרמינל - סוף, קצה, מסוף של אוטובוסים, מטוסים או מטענים, מסוף מחשב וכן "טרמינלי" (סופני) כמו במושג "מחלה טרמינלית" (=סופנית).
טְרֶמוֹלִיט הוא מינרל, חבר בקבוצת האמפיבול - קבוצה של אינוסיליקטים (סיליקטים במבנה דמוי שרשרות) מאפיים.
הטרמוליט בנוי משרשרת כפולה שבה שתי שורות של ארבעונים של סיליקט (SiO4) מתחברות אל שתי שורות אחרות דרך קטיונים של מגנזיום או סידן.
נוסחת המבנה הכימי של הטרמוליט היא: Ca2Mg5Si8O22(OH)2.
הטרמוליט נוצר על ידי התמרה של סלעי משקע עשירים בדולומיט ובקוורץ.
בטמפרטורות גבוהות מתחוללת התגובה הכימית הבאה
פחמן דו-חמצני + קלציט + טרמוליט מים + קוורץ + דולומיט
הטרמוליט יוצר שורה איזומורפית עם המינרל אקטינוליט (Ca2(Mg,Fe)5Si8O22(OH)2) ופרו-אקטינוליט (אקטינוליט עשיר בברזל).
צבעו של טרמוליט טהור המכיל מגנזיום בלבד הוא לבן קרם, אך הצבע משתנה לירוק כהה ככל שתכולת הברזל במינרל גדלה.
סוג של אקטינוליט, הנפריט הוא אחד משני המינרלים הידועים יותר כאבן ירקן (השני הוא ג'יידיט).
למרות שנפריט נחשב כסוג של אקטינוליט, הסוגים הבהירים יותר של הנפריט מכילים מן הסתם כמויות ניכרות של טרמוליט.
סוג נוסף של טרמוליט מכונה "עור הרים" (mountain leather) או "שעם הרים" והוא מתאפיין בצורה מיוחדת שבה סיבי הטרמוליט יוצרים מארג הדומה בצורה ובתחושה לפיסת בד שלפעמים צמודים אליו גבישי קלציט שנראה כאילו נארגו לתוך מרקם הבד.
הסוג הסיבי של טרמוליט הוא אחד מסוגי האזבסט ונוהגים להשתמש בו כחומר מעכב בעירה וברפידות לבלמים.
טרמוליט משמש עבור פטרולוגים אינדיקטור לרמת ההתמרה שעברו סלעים שכן בטמפרטורות גבוהות מאוד הוא מותמר לדיופסיד, ולכן סלעים המכילים טרמוליט בלבד ואינם מכילים דיופסיד לא נחשפו לטמפרטורות גבוהות בעברם.
קלציט, גרוסולאר, טלק וסרפנטין הם מינרלים נלווים נפוצים לטרמוליט.
את השם טרמוליט נתן למינרל ב-1789 הרוקח והעיתונאי השווייצרי תושב ברן יוהאן גיאורג אלברכט הפּפְנר (Johann Georg Albrecht Höpfner 1813-1759).
הפּפְנר רכש את דוגמת המינרל מסוחר שסיפר לו כי מקור המינרל הוא בעמק טרמולה (Val Tremola) הנמצא דרומית למעבר סנט.
גוטהרד בקנטון טיצ'ינו שבשווייץ, לכן קרא הפּפְנר למינרל על שם המקום בו נתגלה.
מחקרים מודרניים גילו שבעמק טרמולה אין בכלל טרמוליט וניתוח כימי של דגימות של טרמוליט מתקופתו של הפּפְנר המצויות במוזיאונים לטבע בלוזאן ובז'נבה גילו שמקורם האמיתי הוא באזור קמפוֹלוּנגוֹ (Campolungo), דרומית לעמק טרמולה.
מלבד אזור קמפוֹלוּנגו שהוזכר לעיל ניתן למצוא טרמוליט באזור וילברפורס בפרובינציית אונטריו שבקנדה; במדינות ניו יורק, אריזונה וקונטיקט בארצות הברית; בנפת דרום טירול שבמחוז טרנטינו - אלטו אדיג'ה שבאיטליה; בטנזניה ובפינלנד.
טֶרֶמין הוא כלי נגינה ממשפחת הכלים האלקטרוניים, וכלי הנגינה הראשון שהנגינה בו מבוצעת ללא מגע.
הוא הומצא על ידי רוסי ממוצא יהודי, לב סרגייביץ' טרמן (רוסית: Лев Сергеевич Термен) בשנת 1919. הנגינה בכלי זה מתבצעת על ידי שינוי מרחק הידיים מזוג אנטנות המשפיע על השדה האלקטרומגנטי בסביבתן.
האות מהאנטנות שולט על מתנד אלקטרוני המחולל את אות השמע אותו מעביר הטרמין למגבר ומשם לרמקולים.
יד אחת שולטת בתדר האות, והשנייה בעוצמתו.
גובה הידיים שולט בעוצמה, ומיקומם על ציר הימין-שמאל על גובה הצליל.
חסרונו הגדול של הטרמין הוא אי-יכולתו לנגן צלילים קטועים (סטקטו).
צליליו של הטרמין יוצרים אווירה מסתורית וזרה, ומשמשים בין היתר בסצנות בסרטים המתארות חייזרים, במידה רבה בשל השימוש החלוצי שעשה בו המלחין ברנרד הרמן בפסקול שכתב לסרט אולטימטום לאדמה, בשנת 1951. הטרמין הוא גם כלי פופולרי במוזיקה מודרנית.
ז'אן מישל ז'אר עשה בו שימוש נרחב באלבומו "Oxygene".
הרכבי רוק רבים השתמשו בטרמין, ביניהם לד זפלין, הרולינג סטונז והרכב הרוק הפסיכדלי הברזילאי המוטנטים.
חברי ההרכב פאטו פו אף חיברו שיר מחווה לממציא הכלי, לב טרמין, בו נשמעים צלילי הטרמין, וגם צילמו קליפ של השיר, בו מופיע גיטריסט ההרכב בתפקיד לב טרמין.
הטרמין משמש כיום גם כגלאי שינויים באותות החשמליים של חפצים בסביבתו ולמדידת שינויים בגודלם.
חיישני הטרמין מסוגלים לקלוט שינויים של ננומטר.
בזכות היותו בעל חיישנים רגישים כל כך, הטרמין שימש לבניית מערכת המראות המהוות חלק ממכלולי הטלסקופ במצפה הכוכבים קק שבהוואי.
טרל מקנטייר הוא כדורסלן עבר אמריקאי ששיחק בעמדת הרכז.
מקנטייר עבר לסיינה בעונת 2006, מקבוצת רג'יו אמיליה מהליגה השנייה באיטליה, "סרייה ב'".
סיינה משחקת כיום בליגת העל האיטלקית בכדורסל "סרייה א'" וביורוליג.
בעונת הכדורסל 07-08 זכה מקנטייר עם קבוצתו סיינה באליפות האיטלקית.
בעונה זו קלע בממוצע 12 נקודות למשחק, 4 אסיסטים, ו-2 ריבאונדים.